स्पर्धा युगात डिजिटल मीडिया प्रभावी साधन – संजय शर्मा

पिंपरी : डिजिटल च्या माध्यमातून ग्रामीण भागातील पत्रकार देखील समाजासाठी उपयुक्त ठरणारे विषय सडेतोड पणे मांडत आहेत. प्रिंट व इलेक्ट्रानिक मीडियाला पूरक असणाऱ्या या डिजिटल माध्यमांना आता जनमान्यता मिळाली आहे तर सध्याच्या स्पर्धा युगात डिजिटल मीडिया प्रभावी साधन ठरत आहे असे प्रतिपादन लखनऊ येथील न्यूज फोर पीएम या यू ट्यूब चॅनलचे संपादक संजय शर्मा यांनी केले.
पिंपरी येथील आचार्य अत्रे सभागृहामध्ये पिंपरी चिंचवड पत्रकार संघ, डिजिटल मीडिया परिषदेच्या वतीने डिजिटल मीडिया कार्यशाळा आयोजित करण्यात आली होती. यावेळी संजय शर्मा बोलत होते. याप्रसंगी आगामी काळात हा डिजिटल मीडिया अजूनच व्यापक होणार आहे. त्यामुळे डिजिटल मीडियाच्या पत्रकारांना अधिस्वीकृती पत्रिका आणि सरकारी जाहिराती देण्यात याव्यात,’ अशी मागणी मराठी पत्रकार परिषदेचे मुख्य विश्वस्त एस. एम. देशमुख यांनी केली आहे.
यावेळी ॲड. असीम सरोदे यांनी सत्ताधाऱ्यांच्या दबावाला न घाबरता सत्य तेच पण कायद्याच्या चौकटीत बसून जनतेसमोर प्रखरपणे बातमीतून पुढे आणावे असे मत व्यक्त केले. तसेच मॅक्स महाराष्ट्रचे संपादक रवींद्र आंबेकर आणि इंदिरा कॉलेजचे जर्नलिजम विभागाचे प्रिन्सिपल किशोर वायकर आदी मान्यवरांनी या कार्यशाळेमध्ये उपस्थित पत्रकारांना मार्गदर्शन केले.

मराठी पत्रकार परिषद मुंबई संलग्न डिजिटल मीडिया परिषदेची पहिली राज्यस्तरीय कार्यशाळा आचार्य अत्रे रंगमंदिर येथे उत्साहात पार पडली. याप्रसंगी पीसीईटीचे अध्यक्ष डॉ. गिरीश देसाई, परिषदेचे शरद पाबळे, डिजिटल मीडिया परिषदेचे अध्यक्ष अनिल वाघमारे, कार्याध्यक्ष संतोष शिंदे, मराठी पत्रकार परिषदेचे राज्य निवडणूक प्रमुख सुरेश नाईकवाडे, राज्य प्रसिद्धी प्रमुख संदीप कुलकर्णी तसेच विभागीय सचिव गणेश मोकाशी, पुणे जिल्हा पत्रकार संघाचे अध्यक्ष सुनील लोणकर, परिषद प्रतिनिधी एमजी शेलार, पिंपरी चिंचवड पत्रकार संघाचे अध्यक्ष अनिल वडघुले, पिंपरी चिंचवड डिजिटल मीडियाचे अध्यक्ष महावीर जाधव, कार्याध्यक्ष अविनाश आदक, उपाध्यक्ष सुरज साळवी, संघटक चिराग फुलसुंदर, मुंबई मराठी पत्रकार संघाचे अध्यक्ष संदीप चव्हाण, पुणे विभागीय उपसंचालक श्रीमती वर्षा पाटोळे, पुणे जिल्हा माहिती अधिकारी डॉक्टर रवींद्र ठाकूर, नाट्य परिषदेचे अध्यक्ष भाऊसाहेब भोईर, मा. नगरसेवक कैलास थोपटे, सिद्धांत चौधरी, प्रकाश अनंता, नितीन कालेकर, संतोष गोतावळे, माऊली भोसले, अशोक कोकणे, विनय सोनावणे, शशिकांत कुलकर्णी रमेश साठे, प्रकाश जमाले आदींसह पिंपरी-चिंचवड पत्रकार संघाचे सर्व पदाधिकारी सदस्य व राज्यभरातून आलेले विविध माध्यमाचे पत्रकार मोठ्या प्रमाणात विविध जिल्हा अध्यक्ष आदी उपस्थित होते. राज्याच्या कानाकोपऱ्यातून येथे ४०० पेक्षा जास्त पत्रकार आले होते. आगामी काळात अशा कार्यशाळा महाराष्ट्राच्या विविध भागात घेण्यात येणार आहेत.

तसेच डिझिटल माध्यमांकडे तरुण पत्रकारांचा ओढा वाढत आहे. डिझिटलमध्ये काम करणाऱ्या पत्रकारांमुळे आज ग्रामीण भागातील लोकांचे प्रश्नही सहज समोर येऊ लागले आहेत. डिजिटल माध्यमात काम करणाऱ्यांना अधिक चांगल्या पद्धतीने काम करता यावे, यासाठीच ही कार्यशाळा आयोजित केली होती. त्यामुळे काळाची पावले ओळखून परिषदेने डिजिटल मीडिया परिषदेची सुरुवात केली आहे. काळानुसार बदलणे ही भूमिका कायमच परिषदेची राहिली आहे. अशी भूमिका एस. एम. देशमुख यांनी स्पष्ट केले.

‘डिजिटल मीडियाला सरकारकडून जाहिराती मिळाव्यात, अशी मागणी मराठी पत्रकार परिषद सातत्याने करीत आहे. त्यामुळेच हळूहळू सरकारकडून डिजिटल माध्यमांना जाहिराती देण्याचे काम सुरू झाले. पण ग्रामीण भागामध्ये देखील अशा जाहिराती मिळाव्यात, यासाठी परिषदेचा लढा सुरूच राहिली,’ असेही देशमुख म्हणाले.

साप्ताहिकांनी डिजिटलमध्ये उतरणे काळाची गरज ‘ग्रामीण भागातील साप्ताहिक असतील, छोटी वर्तमान पत्रे असतील यांनी आताच काळाची पावले ओळखून डिजिटलमध्ये उतरण्याची गरज आहे. साप्ताहिकासोबतच या माध्यम देखील त्यांनी चालवावे. स्पर्धेमध्ये टिकून राहण्यासाठी ते गरजेचे आहे,’ असे आवाहनही परिषदेच्यावतीने करण्यात आले.
यावेळी मुंबई मराठी पत्रकार संघाच्या अध्यक्षपदी निवड झाल्याबद्दल संदीप चव्हाण, स्वाती घोसाळकर आणि टीव्हीजेएच्या अध्यक्षपदी निवड झाल्याबद्दल उदय जाधव यांचा एस.एम.देशमुख यांच्या हस्ते सत्कार करण्यात आला. कार्यक्रमाचे उत्कृष्ट सूत्रसंचालन आकाश वडघुले यांनी तर प्रास्ताविक अनिल वडघुले व आभार महावीर जाधव यांनी व्यक्त केले. राज्यस्तरीय पहिल्या डिजिटल मीडिया कार्यशाळेत ४०० पेक्षा अधिक पत्रकारांचा सहभाग